તા. 1 અને 2 દરમિયાન આપનો દિવસ ચિંતાજનક પસાર થશે. દિવસ દરમિયાન નિરર્થક ભાગદોડ રહી શકે છે. બહારગામ ફરવા જાવ તો જળાશયની નજીક જવાનું ટાળજો. તા. 2ના રોજ બપોર પછી અને તા. 3 અને 4 દરમિયાન આપનો સમય ધીરેધીરે સાનુકૂળ થશે. આપના માન-સન્માનમાં વૃદ્ધિ થશે. મકાનના રીપેરીંગની શક્યતા છે. આપના સંબંધોમાં આત્મિયતામાં વધારો થશે. પત્ની સાથે આપનો સમય સારો વ્યતિત થશે. આપ કોઈ વિશેષ કાર્યનું આયોજન તથા તૈયારી કરશો. કામકાજના સ્થળે આપ કોઈ નવા પદનો કાર્યભાર સાંભળશો. કારોબારમાં વૃદ્ધિ થશે. તા. 5 અને 6 દરમિયાન આપને સમય મહત્ત્વના કાર્યમાં અનુકૂળતા વધશે. વ્યાપારમાં નવી નવી પદ્ધતિઓ અપનાવશો. આપને અચાનક ધનલાભ થઇ શકે છે. આ સમયમાં આપને સ્વાદના ચટાકા લેવાની ઈચ્છા થશે અને ગ્રહોનો સાથ મળતો હોવાથી ઉત્તમ ભોજનની પ્રાપ્તિ થાય. આપ મિત્રો સાથે આનંદમાં સમય પસાર કરશો. શુભ પ્રસંગોનું આયોજન શક્ય બને. વડીલોનો સાથ-સહકાર મળે. તા. 7ના રોજ સમય અશુભ રહે. આપની પ્રગતિમાં અચાનક અવરોધ આવશે. આપને મનોમન દુઃખની અનુભૂતિ થશે. કામકાજમાં પણ આપ કોઈ ભૂલ કરો તેવી શક્યતા છે. એક તરફ ઘરની ચિંતામાં બીજી બાજુ કારકિર્દીની ચિંતા આપને ભીંસમાં રાખશે.